PRIENŲ RAJONO SAVIVALDYBĖS administracijos

investicijų skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 169, el. p. investicijos@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRITARIMO PROJEKTUI „APLINKOS ORO MONITORINGO SISTEMOS SUKŪRIMAS PRIENŲ RAJONO SAVIVALDYBĖJE“ PROJEKTO AIŠKINAMASIS RAŠTAS

Sprendimo projekto tikslai, uždaviniai.

Pritarti projekto „Aplinkos oro monitoringo sistemos sukūrimas Prienų rajono savivaldybėje“ įgyvendinimui. Projekto tikslas – didinti atsparumą klimato kaitos poveikiui, sukuriant savivaldybės aplinkos oro monitoringo infrastruktūrą. Projektu sprendžiama problema – poveikis klimato kaitai ir nepakankamas atsparumas klimato kaitos poveikiui, giluminė priežastis – nesudaromos sąlygos efektyviam aplinkos oro monitoringui užtikrinti Prienų mieste ir rajone.

Siūlomos teisinio reguliavimo nuostatos.

Lietuvos Respublikos vietos savivaldos įstatymo 7 straipsnio 32 punkte nustatyta, viena iš valstybės savivaldybei perduotų funkcijų yra visuomenės sveikatos priežiūra savivaldybės teritorijoje, visuomenės sveikatos stiprinimas, visuomenės sveikatos stebėsena, 6 straipsnio 28 punkte nustatyta, kad viena iš savivaldybių savarankiškųjų funkcijų yra aplinkos kokybės gerinimas ir apsauga, aplinkos monitoringas. Prienų rajono savivaldybės visuomenės sveikatos biuro nuostatų,patvirtintų 2008 m. liepos 31 d. Prienų rajono savivaldybės tarybos sprendimu Nr. T3-184, 14.2 papunktyje yra numatyta visuomenės sveikatos stebėsenos (monitoringo) veikla.

Laukiami rezultatai.

Atlikus stebėjimus bus gauta išsamesnė, negu gaunama valstybinio aplinkos monitoringo metu, informacija apie savivaldybės teritorijų gamtinės aplinkos būklę, kuria remiantis bus galima vertinti ir prognozuoti aplinkos pokyčius bei galimas pasekmes, rengti atitinkamas rekomendacijas, planuoti ir įgyvendinti aplinkosaugos priemones, teikti informaciją specialistams bei visuomenei. Bus sukurta oro monitoringo infrastruktūra. Prienų rajono savivaldybėje nėra sukurtos infrastruktūros aplinkos oro monitoringui atlikti, tik kas keleri metai perkama paslauga. Kadangi oro kokybės stebėjimas ir vertinimas tampa vis aktualesnis dėl didelio oro užterštumo, aplinkos oro kokybės stebėjimo sistemos sukūrimas yra svarbus ir būtinas Prienų rajono gyventojams.

Lėšų poreikis ir šaltiniai.

Planuojama išlaidų suma apie 70 588,24 Eur. Europos Sąjungos fondų lėšos 60 000,00 Eur, savivaldybės biudžeto lėšos sudaro 10 588,24 Eur.

Kiti sprendimui priimti reikalingi pagrindimai, skaičiavimai ir paaiškinimai.

Planuojama įsigyti sertifikuotą stacionarią įrangą, kurios duomenys bus tinkami valstybinio aplinkos monitoringo tikslams. Veiklą vykdys Prienų rajono savivaldybės visuomenės sveikatos biuras.

Projekto įgyvendinimo laikotarpis 2024–2025 metai.

Lyginamasis variantas.

Nėra.

Investicijų skyriaus vedėja	Vida Tumelienė

Aida Deltuvienė, tel. 8 656 06 937, el. p. aida.deltuviene@prienai.lt